Volkswagen Arteon

Volkswagen Arteon on Volkswagenin vuodesta 2017 lähtien valmistama fastback-korinen ylemmän keskiluokan automalli, joka korvasi Volkswagen CC:n. Arteon esiteltiin Geneven autonäyttelyssä keväällä 2017. Mallin ulkomuoto perustuu Geneven autonäyttelyssä 2015 näytteillä olleeseen Volkswagen Sport Coupé Concept -konseptiautoon. Kiinassa autoa myydään edeltäjänsä tavoin Volkswagen CC -nimisenä.

Vuoden 2017 Euro NCAP -kolaritestistä Arteon sai tulokseksi täydet viisi tähteä.
vasen|pienoiskuva|Facelift-mallin Volkswagen Arteon. 
vasen|pienoiskuva|Volkswagen Arteon Shooting Brake
Vuonna 2020 tehtiin uudistuksia muun muassa etusäleikköön ja -puskuriin. Samalla esiteltiin myös shooting-brake-tyyppinen farmarimalli.

 Lähteet 

 Aiheesta muualla 

Arteon
Luokka:D-segmentin autot
Luokka:2010-luvun autot
Luokka:2020-luvun autot